روسیانین خاریجی ایشلر باخانی سرگئی لاوروو اؤلکه‌سینین اوکراینانی ایشغال ائتمه‌یه حاضیرلاشدیغی خبرینین بیلگی ترورو اولدوغونو بیلدیردی.
سرگئی لاوروو، لهستانلی قونومداشی زبیگنیئو رائو ایله گؤروش‌مه‌سیندن سونرا روسیا-اوکراینا بحرانی ایله باغلی آچیقلامالار وئردی.
لاوروو، اوکراینانین ایشغالی ایله باغلی ادعالاری یالانلادی.
"روسیانین بوتون حربی مانورلاری پلانلاشدیریلدیغی کیمی باشلادی و بیتدی. باتی ایله دیالوگو داوام ائتدیره‌جییک. اومود ائدیره‌م کی، باتی ایله دیالوگدان نتیجه الده ائده‌بیلریک" دئدی.
اؤته یاندان، روسیا پارلامنترلری اوکراینانین دوغوسوندا‌کی ایکی بؤلگه‌نین آیریلماسینین تانینماسی ایله باغلی توصیه قرارینین روسیا پرزیدنتی ولادیمیر پوتینه گؤندریلمه‌سینی اونایلادی.
